Markku Vuorikari

Kuvan eläimet eivät liity tapaukseen.

Turun Sanomat kertoo, että salmonella on levinnyt Varsinais-Suomessa Nousiaisissa sijaitsevasta emakkosikalasta Etelä-Pohjanmaalla Kauhavalla sijaitsevaan lihasikalaan.

MT kertoi Nousiaisten salmonellatapauksesta tuoreeltaan perjantaina. Tuolloin tosin kerrottiin ainoastaan, että kyseessä on yksi Suomen suurimmista emakkosikaloista. Tila tuottaa vuodessa 60 000 porsasta.

Länsi- ja Sisä-Suomen aluehallintoviraston läänineläinlääkäri Matti Nyberg kertoo Turun Sanomille, että tauti todettiin Etelä-Pohjanmaalla porsaista, jotka ovat peräisin nousiaislaiselta tilalta. Nybergin mukaan tartunnan takia jouduttiin hävittämään noin parisataa eläintä. Hän ei ota kantaa siihen, miten suuri Kauhavalla oleva sikatila on.

Puhdistustoimet kauhavalaistilalla kestävät arviolta kuukausia. Läänineläinlääkärin arvion mukaan tartunta tuskin kaataa kauhavalaistilan toimintaa, vaikka se työtä lisääkin.

Turun Sanomat: Salmonella levisi Nousiaisten emakkotilalta Etelä-Pohjanmaalle (maksullinen)

Lue lisää MT:ssä:

Jättisikalassa todettu salmonella leikkaa tuotantoa rajusti